# **Om trykking av doktorgradsavhandlingar**

# Bestill trykking

Trykking bestiller du ved å sende e-post til trykkeriet. Trykkeria (sjå liste nedanfor) har den offisielle malen til NMBU og utformar omslag.

Om du bestiller frå Andvord, [bruk dette skjemaet](https://www.nmbu.no/download/file/fid/18163).
Om du skal bruke 07 eller Follo Trykk må du gje opp følgjande info i e-posten:

- Namnet ditt
- Tittel engelsk og norsk (bruk store og små bokstavar og kursiv der det skal vere). Campus Adamstua har berre tittel på eitt språk.
- Thesis nr. -ISSN og ISBN nr
- Engelsk namn på grad «Philosophiae Doctor (PhD)»
- Engelsk namn på fakultetet
- Kor mange ark (1 ark = 2 sider) det totalt er i avhandlinga. Hugs å telje med skiljeark.
- Om du skal ha fleire logoar på baksida enn logoen til NMBU, må du sende med logo og adresse i god kvalitet (jpeg, tiff eller eps)

Be om å få pdf av framside til korrekturlesing. Kontroller at alt står på engelsk, at namnet på graden er stava riktig Philosophiae Doctor (PhD), at tittel er riktig skriven på begge språk, og at det ikkje er punktum i tittel.

**Avhandlinga leggjast ved e-posten som ei pdf-fil.**  Avhandlinga trykkast i formatet 17x24 cm, men pdf-fila kan vere i A4-format. Trykkeriet vil konvertere til riktig format.

Val av trykkeri og betaling av trykking
Det varierer mellom fakulteta kor mykje av trykkekostnadene som dekkast. Kontakt fakultetet ditt for å få vite kor mykje som eventuelt dekkast, og kva slags betalingsopplysningar du skal gje opp til trykkeriet.

Om fakultetet skal betale for heile eller delar av trykkinga, og totalbeløpet er under 25 000, tilseier [rammeavtalane til NMBU](http://www.umb.no/innkjop/artikkel/trykkeritjenester) at Andvord skal brukast. Om beløpet er over 25 000 og NMBU betaler, må enten Andvord, 07 eller Follotrykk brukast.

**Andvord Grafisk AS**Besøks-/postadresse: Lunden 25, 0598 Oslo / Postboks 243 Alnabru, 0614 Oslo
Telefon: 22 72 66 00
E-post: Tore.husbyn@andvord.no eller ag@andvord.no
 **07 Express**Besøks-/postadresse: Peter Møllers vei 12, 0585 Oslo / Postboks 632 Løren, 0507 Oslo

Telefon: 22 79 95 00 / 930 61 210 / 402 14 041
E-post: knut.strom@07.no / jonas.bjorvik.andersen@07.no eller post@07.no

**Follotrykk AS**Besøks-/postadresse: Håndverksveien 2 / Postboks 96, 1403 Langhus
Telefon: 64 91 71 01
E-post: post@follotrykk.no

Trykkerirettleiing
Avhandlingane er 17x24 cm store. Du kan definere formatet til 17x24 sjølv før du konverterer til pdf, eller be trykkeriet gjere dette for deg.

*Skrift: brødtekst, overskrifter:*Vi tilrår halvannan linjeavstand og 12 punkt skrift. Tekststilane kan gjerne definerast slik:
Brødtekst: 12 punkt – times new roman
Overskrift 1: 19 punkt
Overskrift 2: 14 punkt, halvfeit
Overskrift 3: 12 punkt, halvfeit
*Overskrift 4: 12 punkt, halvfeit, kursiv*Overskrift 5: 12 punkt, kursiv

Marg
Breidda på margar bestemmer du sjølv, men tenk på at det går 2-3 millimeter til innbinding alt etter kor tjukk avhandlinga er. Om du vil at innvendig og utvendig marg skal vere like, må du difor ta omsyn til dette ved å gjere innvending marg noko større. Margane, tilpassa A4, kan til dømes setjast opp slik:
Overmarg – 2,5 cm, undermarg – 2,5 cm, utvendig marg – 2,5 cm, innvending marg – 2,8 cm
Når dette skalerast ned til 17\*24-format blir 2,5 cm ca. 2 cm.

Paginering

|  |  |  |
| --- | --- | --- |
| 1 | Tittelside | Høgreside |
| 2 | Kolofonside | Venstreside |
| 3 | Evt. dedikasjonar, sitat, motto | Høgreside, blank side bak |
| 4 | Innhaldsliste | Høgreside, pluss påfølgjande venstreside |
| 5 | Evt. føreord og innleiing | Startar på høgreside, hugs evt. blank side bak om delen sluttar på ei høgreside |
| 6 | Sjølve teksten | Startar på høgre side |
| 7 | Register, litteraturliste | Fortløpande, blank side bak om delen sluttar på ei høgreside |
| 8 | Evt. vedlegg | Startar på høgre side |